અમદાવાદ મહાનગરપાલિકામાં આસીસ્ટન્ટ કમિશ્ર્નરપદે અનેક વિકાસકામો પુર્ણ કર્યા બાદ જામનગર મહાનગરપાલિકામાં મ્યુનિસિપલ કમિશ્ર્નરપદ પર ફરજ બજાવતા રણજીતસિંહ બારડએ જણાવ્યું હતું કે લગભગ છેલ્લા 10 વર્ષથી પરિવારમાં સંયુકત રીતે નિર્ણય લેવાયો કે પર્યાવરણના જતન માટે ફટાકડા ફોડવા નહીં બસ, ત્યારથી ફટાકડા ફોડવાનું બંધ છે, આ વર્ષે દિવાળી અમદાવાદમાં પરિવારજનો સાથે વડીલો ભેગી ઉજવવાની છે, નવા વર્ષે વડીલોના આર્શીવાદ લઇ ઘર નજીક આવેલા મંદિરોમાં દર્શન કરવા જવાનું અને સ્નેહીઓના ઘર પર જઇ પરસ્પર શુભેચ્છા આપવાની હોય છે. શહેરીજનોને નવા વર્ષે સંદેશો આપતા કમિશ્ર્નર બારડે જણાવ્યું હતું કે પર્યાવરણનું ભેગા મળીને જતન કરીએ નહીંતર દિલ્હી જેવી સ્થિતિ સમગ્ર દેશની થઇ જશે. જામનગર પક્ષીનગર છે ત્યારે યાયાવર પક્ષીનોના જતન માટે પર્યાવરણ બચાવું તે આપણી વિશેષ જવાબદારી છે, સ્વચ્છ શહેર એ સરકાર અને શહેરીજનોની સંયુકત ફરજ છે ત્યારે મારૂ જામનગર- સ્વચ્છ જામનગરનો નવા વર્ષે સંકલ્પ લઇએ.